[{"text_idx": "#000001", "text": "P\u2019un a ydych yn ei garu neu\u2019n ei gasa\u0301u, os ydych yn rhywun sy\u2019n mwynhau llyfrau a darllen mae Charles Dickens yn awdur anodd iawn i\u2019w anwybyddu! Roedd Dickens yn ffenomenon byd-eang, ac mae\u2019n dal i fod, wrth i\u2019w lyfrau barhau i gael eu gwerthu ledled y byd a\u2019u cyfieithu i\u2019r mwyafrif o brif ieithoedd y byd. Mae llawer o\u2019i waith yn parhau i gael ei addasu ar gyfer radio, teledu a ffilm ac ymddengys ei fod yn dal mor boblogaidd ag erioed."}, {"text_idx": "#000002", "text": "Cyhoeddwyd Bleak House fesul rhifyn misol rhwng Mawrth 1852 a Medi 1853 a hon yw nofel hiraf ond un Dickens. Efallai bod meddwl am fynd i\u2019r afael a\u0302 bron i 1000 o dudalennau o lenyddiaeth Fictoraidd yn dorcalonnus i chi, ond gadewch i mi geisio\u2019ch perswadio pam y gallai fod yn fwy o hwyl nag y byddech yn ei ddisgwyl."}, {"text_idx": "#000003", "text": "Fe astudiais i \u2018Bleak House\u2019 yn fy nghwrs Lefel A Saesneg Llen, sydd i rai yn gusan angau ar gyfer unrhyw gampwaith llenyddol, ond i mi dyma wnaeth i mi sylweddoli pam yr oedd fy nain a fy nhaid yn caru Dickens gymaint. Bydden nhw\u2019n darllen penodau allan ar lafar i\u2019w gilydd o flaen y ta\u0302n bob nos, ac mae\u2019n debyg mai dyma sut yr oedd y nofel i fod i gael ei mwynhau yn y cyfnod cyn y rhyngrwyd, y teledu a hyd yn oed y radio. I mi, hwn fydd y pedwerydd tro i mi ddarllen \u2018Bleak House\u2019, ac mae bron fel dychwelyd i\u2019r dref fechan lle roeddech yn arfer byw i ymweld a\u0302 theulu, ffrindiau a gelynion. Mae cymeriadau Dickens yn cael eu llunio\u2019n fyw, o gymeriad ffals a chynffonllyd Mr Guppy i Tulkinghorn sy\u2019n ddidrugaredd a difoeseg a chymeriad trasig Jo the Crossing Sweeper. Mae pob un yn dod at ei gilydd mewn bwa enfawr o blotiau rhyng-gysylltiol, a\u2019u gorchuddio\u2019n gyson gan darth Llundain sy\u2019n tewhau\u2019n barhaus ac yn gorchuddio Llysoedd y Gyfraith. Yng ngwaith Dickens mae bywyd yn cael ei ddatgelu yn ei gyfanrwydd ac rydych yn teimlo fel pe baech wedi\u2019ch trochi\u2019n gyfan gwbl ym myd Llundain yng nghanol Oes Fictoria. Un feirniadaeth sydd gennyf o Bleak House yw defnydd Dickens o iaith, rhywbeth sy\u2019n gyffredin yng ngwaith llawer o awduron Fictoraidd, sef na all ddisgrifio rhywbeth neu rywun mewn llai na pharagraff sy\u2019n cynnwys nifer o eiriau hir sy\u2019n aml yn eiriau gwneud. Fel yn achos Middlemarch, rwy\u2019n yn edrych ymlaen at ddychwelyd at nofel Bleak House a dod yn rhan o\u2019i byd. Fel Middlemarch, mae gan Bleak House ymdeimlad episodaidd gyda phedair pennod yn ymddangos bob mis, ac wrth gwrs roedd Dickens yn feistr ar ddiweddgloeon cyffrous a phenagored a gwyddai sut i gadw ei ddarllenwyr ar bigau."}, {"text_idx": "#000004", "text": "Os ydych yn dal heb eich argyhoeddi efallai y gallech drin Bleak House fel \u2018bocs set\u2019 da ac ymgolli ynddo am benwythnos cyfan. Os ddim, gallaf argymell addasiad Andrew Davies o\u2019r nofel ar gyfer y BBC yn 2005 sy\u2019n serennu Gillian Anderson, Anna Maxwell Martin, Charles Dance a Carey Mulligan."}, {"text_idx": "#000005", "text": "Sut bynnag y byddwch yn ymgymryd a\u0302 Bleak House, gobeithiaf y byddwch yn ymuno a\u0302 ni ar gyfer y digwyddiad am ddim yng Ngharnifal Geiriau Wrecsam 2023 yn Llyfrgell Wrecsam am 5pm ddydd Sadwrn 22 Ebrill. Bydd darlleniadau, trafodaeth a chwis hwyliog, felly dewch i ddweud wrthym am y pethau da a\u2019r pethau drwg am y nofel yn eich barn chi."}, {"text_idx": "#000006", "text": "Stay up to date with news about our events and workshops. Did you know we run ad hoc shows during the year too? Why risk missing one of our literary events?"}, {"text_idx": "#000008", "text": "Pan roeddwn i\u2019n 10 mlwydd oed, dywedodd fy athrawes ysgol gynradd wrth y dosbarth, \u201cRydw i am i chi ysgrifennu stori heddiw. Nid oes rheolau; dim geiriau arbennig sydd angen i chi ddefnyddio, na gramadeg penodol, dim ond ymarfer. Dim ond ysgrifennu stori.\u201d Efallai..."}, {"text_idx": "#000009", "text": "Fedrwch chi \u2018sgwennu sgript Dirgelwch Llofruddiaeth?"}, {"text_idx": "#000010", "text": "Os ydych chi\u2019n hoff o ddirgelwch llofruddiaeth ac ysgrifennu yna mae gwahoddiad i chi gystadlu yng Nghystadleuaeth Ysgrifennu Sgript Dirgelwch Llofruddiaeth Carnifal Gw\u0302yl Geiriau Wrecsam 2023. Mae\u2019r gystadleuaeth yn agored i unrhyw awdur gyda sgript wreiddiol sy\u2019n..."}, {"text_idx": "#000012", "text": "Ydych chi\u2019n hoffi llyfrau sy\u2019n llawn o gymeriadau diddorol, plotiau twyllodrus a diweddglo syfrdanol? Os mai\u2019r ateb yw \u2018YDW\u2019, mae\u2019r digwyddiad hwn i chi! Dewch i gwrdd a\u0302 Harriet Tyce, awdur y nofelau cyffrous seicolegol Blood Orange, The Lies You Told a\u2019i chyfrol..."}]